Ince klar som ny sjef for sønnens lag
Ince har vært uten trenerjobb siden han skilte lag med Notts County i 2011. 45-åringen har spilt for storklubber som Manchester United, Inter og Liverpool og overtar dermed klubben der sønnen Tom Ince (21) spiller. Den tidligere midtbanespilleren har en rekke ganger vært å se på tribunen under lagets kamper. - Det føles godt å være her. Ettersom jeg har sett dem spille de siste 14 månedene, er det rart å sitte her som manager, siden jeg naturligvis også har sett laget som en tilhenger samtidig som jeg har sett sønnen min spille, sier Ince ifølge The Guardian. Blackpool ligger på 14. plass på nivå to i England. VG Nett/NTB
Den tidligere engelske landslagsspilleren Paul Ince gjenopptar managerkarrieren i Blackpool.